Al III-lea eveniment din seria ArchaeoSciences Summer School la Universitatea din București

În perioada 1-14 august 2020, la Sultana (Călărași), are loc al treilea eveniment din seria ArchaeoSciences Summer Schools, intitulat “Introduction in Experimental Archaeology: Pots & Kilns”. 
[bookmark: _GoBack]Organizată în colaborare cu Muzeul Municipiului București și Muzeul Dunării de Jos Călărași, cu suportul Ministerului Culturii și Consiliul Local al Comunei Mânăstirea, Școala de vară de anul acesta își propune o introducere în domeniul arheologiei experimentale. Invitați la eveniment sunt dr. Vasile Opriș, dr. Theodor Ignat și Bogdan Manea, care vor coordona activitățile din cadrul școlii de vară.
Având în vedere măsurile speciale impuse de pandemia COVID-19, evenimentul de anul acesta este dedicat doar studenților și masteranzilor aflați în practică pe șantierul arheologic Sultana, dar și specialiștilor din echipa de cercetare.
Înregistrarea integrală a lucrărilor va fi disponibilă aici. 
Seria ArchaeoSciences Summer Schools reprezintă o inițiativă nouă, dedicată studenților, masteranzilor și doctoranzilor, cu scopul realizării unor cursuri introductive legate de trendurile actuale din cercetarea interdisciplinară a trecutului, prin prisma metodelor specifice domeniului ArchaeoSciences.
